paragraph_text: The Violent Sleep of Reason osmi je studijski album švedskog metal-sastava Meshuggah. Diskografska kuća Nuclear Blast objavila ga je 7. listopada 2016. Članovi grupe zajedno su snimili uradak uživo u studiju, što se razlikuje od načina tipičnijeg za suvremeno snimanje u kojem se svako glazbalo snima zasebno. Skupina je 5. kolovoza 2016. na sajtu Blabbermouth.net i u časopisu Revolver najavila album, njegovo ime i popis pjesama.